ਜੌਂ-ਫ਼ਰਾਂਸੁਆ ਲਿਓਤਾਰ
ਜੌਂ-ਫ਼ਰਾਂਸੁਆ ਲਿਓਤਾਰ (; 10 ਅਗਸਤ 1924 – 21 ਅਪਰੈਲ 1998) ਇੱਕ ਫਰਾਂਸੀਸੀ ਦਾਰਸ਼ਨਿਕ, ਸਮਾਜ ਵਿਗਿਆਨੀ ਅਤੇ ਸਾਹਿਤਕ ਸਿਧਾਂਤਕਾਰ ਸੀ। ਇਸਦਾ ਅੰਤਰ-ਅਨੁਸ਼ਾਸਨੀ ਵਿਖਿਆਨ ਗਿਆਨ ਤੇ ਸੰਚਾਰ, ਮਨੁੱਖੀ ਸ਼ਰੀਰ, ਆਧੁਨਿਕ ਤੇ ਉੱਤਰ-ਆਧੁਨਿਕ ਕਲਾ, ਸਾਹਿਤ ਤੇ ਆਲੋਚਤਨਾਤਮਿਕ ਸਿਧਾਂਤ, ਸੰਗੀਤ, ਫ਼ਿਲਮ, ਸਮਾਂ ਤੇ ਯਾਦਦਾਸ਼ਤ ਆਦਿ ਵਿਸ਼ਿਆਂ ਨਾਲ ਸੰਬੰਧਿਤ ਹੈ। ਇਹ 1970ਵਿਆਂ ਵਿੱਚ ਉੱਤਰ-ਆਧੁਨਿਕਤਾਵਾਦ ਅਤੇ ਉੱਤਰ-ਆਧੁਨਿਕਤਾ ਦੇ ਮਨੁੱਖ ਉੱਪਰ ਪਏ ਪ੍ਰਭਾਵਾਂ ਦੀ ਗੱਲ ਕਰਨ ਲਈ ਸਭ ਤੋਂ ਵੱਧ ਜਾਣਿਆ ਜਾਂਦਾ ਹੈ। ਇਹ ਯਾਕ ਦੇਰਿਦਾ, ਫਰਾਂਸੋਆ ਛਾਤੇਲੇ ਅਤੇ ਯੀਲ ਦੇਲੂਜ਼ ਦੇ ਨਾਲ ਫ਼ਲਸਫ਼ੇ ਦੇ ਅੰਤਰਰਾਸ਼ਟਰੀ ਕਾਲਜ ਦਾ ਸਹਿ-ਸੰਸਥਾਪਕ ਹੈ।